《夜宿浮石山崇福溪上方题壁》
宋代·喻良能

窈窕寻支径，萦纡度密林。
岸回溪更驶，峰转坞逾深。
僧梵云边溪，钟鱼竹里音。
解鞍生妙兴，倚槛净烦襟。
永夜凉飙动，初秋爽气侵。
岩空寒溜滴，壁静候虫吟。
香篆窥孤宿，灯花伴独斟。
不谙尘外趣，谁识此时心。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常溪丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。